पाएं अपने शहर की ताज़ा ख़बरें और फ्री ई-पेपरडाउनलोड करें
घटती यात्री संख्या के बाद रेलवे का बड़ा फैसला सामने आया है। डोंगरगढ़ से बिलासपुर के बीच चलने वाली 08706 लोकल का परिचालन शनिवार से रद्द कर दिया गया है। यह ट्रेन 31 मई तक रद्द रहेगी। रेलवे प्रबंधन का कहना है कि अब बारी है उन ट्रेनों की, जिनमें नहीं के बराबर यात्री चल रहे हैं। तमाम उपाय किए जाने के बाद भी यात्रियों की संख्या नहीं बढ़ती देख, बेहद मजबूरी में डोंगरगढ़ से बिलासपुर के बीच चलने वाली 08706 मेमू लोकल को आगामी आदेश तक स्थगित करने पर फैसला लिया जा चुका है। इसके बाद अपरान्ह 4.10 पर आने वाली यह लोकल 1 से 31 मई तक परिचालन से बाहर रहेगी। इस बीच संकेत मिल रहे हैं कि कुछ और लोकल व पैसेंजर ट्रेन को लेकर भी इसी तरह के फैसले लिए जा सकते हैं।
ट्रेन यात्रा से दूरी की कोरोना संक्रमण और मौत तो वजह है ही लेकिन अन्य वजहों की ओर नजर दौड़ाने पर यह भी जानकारी सामने आ रही है कि स्पेशल बनाकर दोगुना किराया लिए जाने का फैसला भी यात्रियों की घटती संख्या की वजह है। एक्सप्रेस ट्रेनों में केवल आरक्षण पर ही यात्रा की अनुमति भी भारी पड़ने लगी है। मासिक पास की सुविधा वापस करने से उन यात्रियों को राहत मिलती, जो नौकरी या व्यवसाय के सिलसिले में आना-जाना करते हैं। इससे रेलवे की आय बढ़ती और नुकसान की कुछ तो भरपाई होती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn